
QUÆSTIO 

DaNTUR-NE  in  MORRIS  , EVIDENTES  LIQÜIDORUM  CORPORIS  VIVENTIS 
DEPRAVATIONES  , ET  QDÆ  SENSIBUS  AUT  CHEMICIS  EXPERIMENTIS 
DEPREHENDI  QUEANT?  NuMQUID  INTER  ILLAS  ALIQUÆ  PRO  PRIMIGENIIS 
HABENDÆ  ? 


PROÆMIUM. 

Doctrinam  humoralium  morborum  plerique  medici  per  longa 
sæcula  amplexi  sunt;  virique  celeberrimi  inter  hujus  doctrinæ 
æmulos  primi  scse  obtulerunt.  Divus  Hippocrates  medicinæ  pa- 
rens,  constanter  quatuor  memorat  humores , dicitque  per  hos 
ægrotare  hominem  et  sanum  esse.  Hippocratis  theoriam  servavit 
atque  amplificavit  Galenus  qui  nomen  suum  sectæ  humoristicæ 
imposuit.  Galenum  secuti  sunt  Arabes  et  universa  medicorum 
schola , ità  ut  fundamentum  quasi  totius  artis  medicæ  constitue- 
rit  tetraciys  hæc  humorum;  ità  ut  pro  sanguinis,  pituitæ,  bilis 
autatrabilis  eminentiâ  et  depravatione , diversa  teinperamenta  ac 
morbos  ferè  omnes  generari  crediderint. 

Alexander  Tralliarius  , Fernelius , Ballonius,  Sydenhamius , 
Frid.  HofFmannius  , Boerrhaavius , Gaubius,  Sauvagesius  , Hux- 
hamiiis  , humorismum  magis  minusve  adoptaverunt,  illustrem- 
que  fecerunt.  Hæc  doctrina  , cum  longissimum  per  temporis  in- 
tervalluni , verissima  quasi  religioso  cultu  habita  fuerit , tandem 
à sectâ  solidistarum  omninô  repudiata  est.  Scilicel  nihil  est  pro- 


( iv  ) 

clivius  hominibus,  qu'am  , ut,  ab  extremo aliquo  errore réfugiant , 
in  alterum  extremum  currere.  Meâ  quîdem  sententiâ,  veteres 
nec  non  recentiores  æquè  erraverunt,  alii  morborum  causas  in 
bumorum  viliis  plusæquo  ponentes;  alii  solidis  partibus  nimium 
concedentes.  Itaque  sapientissimi  ætatis  nostræ  medici , nulli  ma- 
gistro,  nisi  veritati  et  naturæ,  inservientes,  liquida  et  corporis 
solida  morbis  æquè  obnoxia  agnoscunt.  Quidam  systematici  tan- 
tum depravationes  bumorum  obstinatè  negant , diùque  negabunt 
siquidem  novissimè  existentiam  ipsius  virus  syphilitici  negare 
ausi  sunt. 

Quantæ  et  quàm  multæ  sint  quæstionis  mibi  propositæ  diffi- 
cultates  baud  ignorare  possum.  Materiam  cui  bucùsque  lux  ob- 
servationis  parùm  præfulsit  tractaturus , indulgentiam  imploro 
meque  tanto  labori  împarem  confiteor.  At  saltem  in  medio  since- 
rus  afferam  quæ  paucula  legi , quæ  paucula  vidi , et  quæ  in  lec- 
tionibus  tantorum  et  tam  venerandorum  magistrorum  discere  mibi 
datum  est.  Faxit  divinum  Numen  ut  veritatem  assequi  queam  l 


QUÆSTIONIS  PRIMA  PARS. 


DaNTÜR-NE  in  MORRIS  , EVIDENTES  LIQEIDORUM  CORPORIS  YIVENTIS 

DEPRAVATIONES  , ET  QUÆ  SENSIBÜS  AüT  CHEMICIS  EXPERIMENTI8 

DEPREHENDI  QUEANT? 

.1 

A.  D hanc  questionem  maxîmî  momenti  solvendam  , facta  j obser- 
vationemque  consulamus.  Theoria,  révéra,  nec  non  medicorum 
celeberrimorum  auctoritas  hanc  solutionem  nobis  præbere  pos- 
sent.  Observationes  verô,  verbis  et  opinione  potentiores,  sunt 
instar  lapidis  Lydii , quo  theoriæ  medicæ  examinari  debent. 
Quare , ut  inquit , Frid.  Hoffraannius  , priusquàm  quis  incipiat 
theoriam  condere , probè  perspectum  habere  oportet  , nùm  om- 
nium phænomenorum  in  historiis  morborum  occurrentium  ex^ 
plicationi  ilia  respondeat.  Si  res  secùs  se  habet , de  ejus  veritate 
omnino  dubitanduin  est. 

Ut  quendam  ordinem  in  investigationibus  quas  aggressurus 
sum  afferam , primùm  liquidorum  compositioni  inservientium  , 
deindè  liquidorum  decompositioni  inservientium  seu  potius  è 
sanguine  derivantium  depravationes , exponam  : quæ  ad  proprie- 
tates  phisicas , chemicas  et  vitales  horum  liquidorum  spectant. 
Cum  autem  pleræque  harum  proprietatum  hucùsquephysiologo- 
rum  laboribus  et  experimentis  agnosci  non  potuerunt  ; non  mi- 
randum  erit  plurimas  depravationes  liquidorum  corporis  viven- 
tis  medicorum  observationem  penitùs  fugere.  Sic  , v.  g.  , depra- 
vationes proprietatum  vitalium  liquidorum  prorsùs  latent,  Sus- 
picione,  non  autem  observatione  attingi  possunt  (i). 


(i)  Gircàanatom.  et  composit.  sanguin,  vid.  opéra  Cl.  Beclard  , Prévost, 
Dumas,  Chevreul , Orfîla  , etç. 

Liquidorum  compositioni  corporis  inservientium  depravationes. 


1.®  Depravationes  sanguinis  in  morbis.  In  fcbribus  essentialibus 
alterationes  insignes  offert.  In  cadavere  hominis  febre  acuta 
defuncti , nihil  usquàm  vitii  Vâlsalva  invenit  , nisi  quôd  sanguis 
fermé  naturalem  fluorem  servabat.  Quod  non  mirandiim  , inquit 
Morgagnius,  quoniàm  cum  sanguinis  dissolutione  malignas  febres 
benè  multas  conjungi , medici  præstantissimi  docuêre.  Morga- 
gnius ipse  , in  febre  malîgnâ , vidit  sanguinem  œquo  puidiorem, 
molliori  crassamento  quod  circumfusunl  erat  sero,  quasi  k com- 
misto  ehilo  albescente.  ^ecundùm  eundem  illustrissimum  obser- 
vatorem , in  febribus  quasi  pestilentibus  et  petcchialibus  quæ 
passim,  anno  lySi  , in  AgroPatavino  sæviebant,  sanguis  ut  plu- 
rimùm  nimts  soiutus  apparebat.  Hoc  quoque  phænomenon  ad- 
notârunt  Lancisius  et  Senac.'Huxhamius,  in  febribus  màlignis  , 
sanguinis  dissolutionein , lividitatem , putrescentiam  observavit. 
Secundùm  Vander-Mye,  Morton , sanguis  è vents  illorum  qui  febre 
putrida  et  petechiali  îaborant  missus , absque  consistentia  sese 
exhibet,  moxque  putrescit.  Quis  nostrûm  banc  sanguinis  depra- 
vationem  non  perspicuam  habuit  iü  secandis  cadaveribus  sub- 
jectorum  à febribus  gravibus  defunctorum  ? Si  è venis  horum 
subjectorum , in  decursu  morbi , sanguis  missus  fuerit , coagu- 
lum  , lividum  , deliquescens , diffluens,  minimâ  pressione  attritu 
facillimum  apparet.  Quædam  venena  y'ihstar  rirMs /e6rtVis , sàn- 
guinis  dissolutionem  ptoducunt. 

In  fëbribus  eruptivis  quales  sunt  variolæ,  morbilli,  scarla- 
tiha  , etc.  , depravatioiie  qtiâdam  évidente , sed  sensus  et  expé- 
rimenta chemica  effugîente,  sanguis  afficitur.  Attamen  ubi  hi 
morbi  indolem  malignam  irtduunt , sanguis  easdem  alteratiôtrès 
excipit  quas  in  febribus  putridis  adnotavimus.  Quod  videre  est 
in  opéré  Huxbamii  de  febribus. 

Hic  milii  referre  liceat  observationes  Dubanid  et  H,,.Gendri|i. 


Bos  cursu  niraio  fatigatus  interficitur.  Lanius  postquàm  in  os 
suum  introduxisset  cultrum  quo  animal  occisum  fuerat,  gravis- 
simis  symptomatibus  corripitur , quartanique  posf  diem , ga'j- 
græna generali  afFeclus,  è medio  tollitur.  Vir  quidam,  cum  osse 
ejusdem  bovis  sibi  vulnus  inflexit  : membrum  vulneratum  tü- 
more  livido,  sphacelo  corripitur,  morsque  septimain  post'diem 
evenit  (i). 

Sanguinis  hominis  febre  putridâ  laborantis  telæ  cellulari 
felis  uncia  applicata  fuit  : ejusdem  sanguinis  semi-uncia  in  venam 
cruralem  canis  injecta  fuit.  Utrumque  animal^  symptomatibus 
febris  putridæ  lacessitum,  septimâ  horâ  post  operationem  occu- 
buit.  Sanguis  ater  et  liquidus  in  omnibus  vasis  , in  arteriis 
ipsis,  inventus  est.  Citissimèin  putrefaclionem  abiit  (2). 

In  febribus  inflammatoriis  ^ biliosis , mucosis  sanguis  offert  évi- 
dentes depravationes  quas  diligenter  exposuit  doctor  Gendrin  in 
opéré  suo  de  naturâ  Febrium.  Hic  tantum  dicam  ilium  bilem  in- 
venisse  in  sanguine  subjectorum  febre  biliosâ  laborantium , de- 
pravationem  quam  præsenserant  permulti  medici  inter-quos  ad~ 
numerandi  sunt  Stoll  et  Pujol  etc. 

In  febribus  hecticis  cachexiam  purulentam  comitantibus,  ut  fit 
apud  phtisicos,  apud illos  qui  ingenti  abscessu  seu  exteriore,  seu  in* 
teriore  afficiuntur,  præsentiâ  puris  absorpti  sanguis  depravatur.  Sé- 
rum huj  us  sanguinis,  secundùm  doctor.  Pujol,  abundansest,  mix- 
tioneque  particularum  albidarum , heterogenearum , purulenta- 
rum  turbatum.  Doctor  Velpeau  pus  verum  in*  venis  reperiit.  Ego 
quoque  in  venis  materiam  purulentam  observavi  : simuF,  et  non 
semel , membranam  internam  vasorum  sanguiferorum  rubram 
vidi.  Nec  mihi  absurdum  videtur  habere  banc  depravationem 
sanguinis  pro  febris  hecticæ  causâ.  Hanc  febrem  irritationis  pro- 
lem  volunt  medici  physiotogici.  Quod  si  verum  esset,  cur  febris 


(1)  Mém.  de  VAcad.  des  Sciences  , an  1776. 

(a)  Gendrin  , Rech.  sur  ta  Nat.  des  fièvres;  i8a3. 


oriretur  tantummodo  cùm  texta  accidentalia  emolliri  cæperunt  ? 

In  afFectionibus  herpeticis , cancrosis  , depravatio  sanguinis 
negari  non  potest , etiamsi  hujus  alterationis  natura  plané  nos- 
tram  observationem  subterfugiat.  Hæc depravatio  multo  evidentior 
esset,  si,  ut  dicunt,  principia  textorum  accidentalium  in  massa 
sanguinis,  experimentis  chemicis,  perspicua  Cl.  Chevreul  fecisset. 

In  phlegmasiis  profectô  sanguis  a sanguine  plane  sano  discre- 
pat;  calidior  factus  est,  cuticulâque  magis  minusve  spissâ  ob- 
ducitur^  quam  coagulatione  serositatis  sanguinis  productam  Hux- 
hamius  autumat.  Hæc  pellicula  sæpiùs  aspectum  materiæ  pseudo- 
membranarum  refert.  An  gelatinosa , albuminosa  aut  fibrinosa 
sit  inter  chemicos  certatum  est.  Ex  sententiâ  Cl.  Berzelii , omnia 
coaguli  principia  continere  potest. 

,D.  Traill,  anno  proximè  elapso , in  sanguine  hominum  phleg- 
masîâ  interiore  laborantium  quandam  olei  quantitatem  chemicè 
demonstravit  ( 1 ).  , , 

In  scorbuto  sanguis  liquidus , mollior,  solutus , sicut  et  în 
febribus  putridis  apparet. 

In  virginibus  chloroticis,  sanguis  aquosus,  pauperior  , tenuis,. 
vix  linteum  inficit.  In  plethoricis  contra , ci’assitudine,  rubore, 
mullâ  fibriuâ  pollet. 

Diabeticorum  sanguis  parùm  anîmalisatus,  parvulam  fibrinæ, 
majorem  quantitatem  seri  habet  : in  sero  principium  saccharatum 
inventum.  Copia  hujus  principii  minor  est,  secundùm  D.  Wol- 
laston,  quàm  crediderant  DD.  Nicolas  et  Gueudeville. 

In  sanguine  ictericorum  bilem  aut  ejus  materiam  resinosam 
reperiit  prof.  Orfîla.  In  sanguine  retentione  urinæ  laborantium 

urina  adest.  Morgagnius , Borellius , Spigelius  sanguinem  frigi- 
dum  etquasi  gelidum  in  quibusdam  ægrotis'invenerunt.  Forsan 
hæc  observata  confirmationem  novam  desiderant. 

Sanguis  concretus  plurimis  auctoribus  inventus  est  (Laennec, 
Béclard , Breschet , Meckel , Hodgson , etc.  ) Ex  sententiâ  prof. 
Laennec  hæc  concretio  sanguinis  spontanea  esse  potest.  « Nihil 
probabilius  est,  inquit,  etiam  à priori , quàm  possibilitas  coagu- 
lationis  sanguinis  in  ipso  corde  , præsertim  ih  extremis  vitæ,  cùm 
circulatio  impedita  irregularem  et  imperf^ctum  in  modum  se 
exercet.  » Hæc  coagulatio  haùd  rarô  evenit  in  morbis  cordis, 
niajorumque  vasorum.  Quàpropter  in  ultimis  ægrorum  vitæ  die- 
bus,  sanguis  crassus,  ater,  vix  è venis  apertis  emitti  potest,  ut 
quisque  observare  potuit. 

, Aliud  genus  depravationis  sanguinis  habemus  in  variis  intoxi- 
cationibus.  Hic  depravatio  profectô  evidens  est,  quainvis  et  sen- 
sus  et  expérimenta  chemica  sæpius  effugiat.  Pro  veneno  in  cor- 
poris  intima  deducto  varia  esse  debet.  Sunt  medici  qui  cum  Meadio 
credunt  venena  aggredi  nervos.  Sed  hanc  opinionem  amplecti 
recentes  investigationes  de  absorptione  non  sinunt.  Illam  secutus 
est  Meadius , cùm  attendisset  celeritatem  illam  mirificam  quâ 
viperæ  caudisonæ  morsus  canem  occidit,  non  integro  videlicet 
minuti  temporis  quadrante , cùmque  expertus  fuisset  sanguinem 
cui  . viperæ  venenum  adjunctum  erat , nullo  modo,  internosci 
posse  a sanguine  cui  nihil  fuerat  additum.  Quæ  cùm  ita  sint  fa- 
tendum  est  cum  Cl.  Parmentier  et  Deyeux  , sanguini  fieri  posse 
alterationes  chemico  insensibiles,  sed  illorum  vi  in  æconomiam 
viventem,  heu!  nimis  évidentes  (i). 


fl)  Que  pauca  scripsit  de  alterationibus  sanguinis  prof.  Beclard  , hic  re- 
ferre haud  alienum  erit  : « In  inüammationibus,  coagulurn  sanguinis  albâ 
obducitur  pelliculà  quæ  fibrinosa  est  ; magnaque  in  coagulo  materiæ  colo- 
rantis  liberæ  quantitas  reperitur.  Aliis  in  morbis,  v.  g.  , in  scorbuto  et  affèc- 
tionibus  septicis , sanguis  fluidus  est , suamque  amisit  coagalabilitatem. 


2.“  Depravationes  chili  et  lymphœ.  De  his  parùm  notis  pauca 
dicam.  Quam  multæ  esse  debent  chili  depravationes  facilè  conjice- 
re  possumus,  si  animadvertamus  hujus  humoris  compositionem  ' 
variam  pro  varia  compositione  ingestorura  esse.  In  strumis  et 
rachitismo  , lympha , inquit  Pujol , viscosa , lenta  et  pituitosa>est. 
Secundùm  auctores,  virus  vener^um  in  lympham  præcipuè 
sævit. 

S.  Il* 


Liquidorum  secretorum  depravationes. 

Ad  hoc  genus  liquidorum  pertinent  materia  nutritiva  ipsa 
quam  in  cunctis  organis  sanguis  deponit,  cujusque  alterationes 
concipi  non  autem  observari  possunt  ; adèps,  serositas,  synovia, 
humores  perspiraforii , humores  folliculares  et  glandulares.  San- 
guinis  depravationum  depravatio  humorum  secretorum  cornes 
individuus  est.  Præcipuas  præcipuorum  horum  liquidorum  de* 
pravationes  solummodo  exponere  conabor. 

1.®  Urinœ  depravationes. — Nullus  est  morbus  paululûm  gravis 
qui  urinæ  phisicis  et  chemicis  proprietatibus  insignes  non  afferat 
depravationes.  Nec  solùm,  utomnessciunt,  urinarum  naturamoi^ 
bis  pro  variis  varia  est,  sed  etiam  pro  illorum  periodis. 

Urinam  atram  in  muliere  melancholicâ  Galenus  observavit.  Hux- 
hamius  in  febribus  malignis  urinas  vidit  fætentes  et  atras  cum  se- 
dimento  cujus  color  colori  cafæi  moliti  proximus  erat.  Urinas 
cæruleas  observârunt  antiqui  illasque  sub  nomine  urinarum  indi- 
carum , irrinearurn  deûgnêiYVLnl.  D.  Julia  recenter  in  urinis  hoc 
colore  distinctis  hydrocyanatem  ferri  demonstravit. 

Joubertus,  Gradins,  Morgagnius,  etc.,  febricitantibus  non 
paucis , copiosè  arenulas  cum  urina  mingi  viderunt. 


Permulti  adsunt  morbi  quibus  attenta  sanguinis  exploratio  ^ajorem  lucem 
afferret.  » {Eiem.  Anat.  gmer.  , p.  90.  ) 

In  rachitismo  multuin  phosphateni  calcarem  urinæ  continent. 
In  arthritide  minorem  acidi  phosphorici  copiam  habent , nisi 
intra paroxysmes  (DD.  Jacquin,  Ghaptal,  Fourcroy,  Berthollet). 

Ictericorum  urinæ  secundùm  prof.  Clarion  et  Orfila,bilem  aut 
materîam  resinosain  viridem  bilis  continent  (Jour,  de  Méd. , Chir, 
et  Pharm.  Elém.  de  Chim.  Méd.  ) 

In  diabete  urina  copiosissima  principio  saccbarato  abundat 
( Nicolas  et  Gueudeville , Tbénard  et  Dupuytren). 

Urina  juvenis  peritonitide  ncutîssîmâ  vexati , analysi  cbemicæ 
subducta  a doctoreNysten  plus  æquo  uræam  continebat , magnam- 
que  quanlitatem  materiæ  albuminosæ  quam  in  statu  .naturali 
urina  non  excipit.  Tincturam  beliotropii  rubram  faciebat. 

Urina  in  febribus  putridis , urinæ  putrescenti  similis  est,  siru- 
pura  è.violis  conditum  viridem  facit , ammoniacumque  continet 
(prof.  Orflla). 

Multîs  in  casibus  partes  cristallisabiles  urinæ  in  calcules  agglo- 
merantur,  seu  abundantioreSiSint , seu  defîciat  liquidum  in  quo 
dîssolutæ  tenentur. 

Alias  urinæ  depravationes  tacere  mibi  liceat.  Sed  antequam 
finem  faciamj  Frid.  Hofifmanpii  opinionem  proferre  utile  mibi  vi- 
sum  est.  Urinæinspectio  valdè  medico  necessaria  et  insignissimi 
inipraxi  medicâ  usus  est.  Quemadmodùm  empyricam  illam  ac 
divinalricem  artem  imperitorum  ex  urinâ  judicandi  et  specialis- 
sima  præsagiendi  in  totum  damnamus , et  pro  fallaci  ignorantiâ 
babemus,  ità  ejus  inspectio  perito  medico  magnam  utilitatem 
fænerat , siquidem  bâc  ipsâ  non  modo  constitutionem  ac  naturam 
^anguinis  et  humorum , sed  eorum  circulum  ac  progressum  ço- 
gnoscimus.  » 

2.®Transpirationisçutaneæ  depravationes  depravationibus,  uf  ifiæ 
non  minus  numerosæ  sunt , sive  ad  colorem  , odorcm,  aliasque 
proprielates  pbisiças«  sive.ad  CQtnposilionem  spectant. 

-uûdorein  gravissiaium/iniomnibus  febribus  putridis,  urinosum 
iûjfebreihujus  nominis  transpiratio.cutanea  effundit.  Huxbamius 


in  febribus  maîignis  sudores  fulginosos  vidit.  In  phlegmasiis  cu- 
taneis  acutis  chronicis-vej  in  rlminatismis  tantas  depravationes 
præbet  transpiratio  cutanea,  ut  quidam  medici  ( Cl.  Frank,  Ali- 
bert  ),  inter  signa  diagnostica  horum  morborum‘ illas  adnumera- 
verint.  Sunt  sudores,  quos  aiaxicvs  vocat  prof.  Recamier,  indole 
adeo  malignâ  ut  citam  mortem  secum  trahant.  Ab  alterationibus 
secretionis  de  quâ  hic  agimus  plerique  morbi  aut  originem  du- 
cunt  aut  exitum  habcnt.  Etenim,  neminem  inedicum  fugit  trans- 
pirationis  cutaneæ  suppressionem  frequentem  nostrorum  mor- 
borum  causam  esse  ; et  contra , plurimos  morbos  critico  sudère 
judicari. 

5.®  Transpirationis  pulmonaris  depravationes  et  multæ  et  insi- 
gnes esse  debent , siquidem  doctores  Nysten  et  Magendie , per 
banc  viam  eliminari  substantias  in  venas  perfusas  comprobave- 
runt. 

4.®  Bilis  depravationes  in  morbis  pluribus  medicis  observatæ 
fuerunt.  Bilis  exuberantia , policfiolia , sententiâ  illustrissimi  ob- 
servatoris  Stoll,  febris  biliosæ  et  fons  et  principium  est.  Pujol , 
doctorGendrinj  aliique  haudpauci  hancopinionemassecuti  siint. 

Bilis  venenosis  proprietatibus  aliquando  potiri  videtur  : quam 
sententiam  nescio  an  ulla  confirmare  evidentius  possit  , quàm 
hæc  observatio  Morgagnii.  tfuvenis  , tertianâ  febre  maceratus  , 
novissimè  diris  convulsionibus  confectus  fuerat.  Intestina,  ven- 
triculusque  multam  eontinebant  bilem  æruginosam  cujus  attac- 
tu  scalpellus  violaceo  colore  inficiebatur.  Eundem  scalpellum  ea- 
deni  bile  stiilantem,  in  carnem  unius  et  alterius  columbi  cum 
leviter  impressissent,  sic  quidem  ut  bilis  intrà  vulnus  remaneret  ; 
haud  multo  post  uterque  tremens  et  convulsus  periit.  Quin  etiam 
mica  panis,  ilia  admista  bile,  a gallo  devoratâ,  hic  quoque  parera 
habuit  exitum. 

In  cholera-morbo , bilis  proprietates  irritantes  possidere  vide- 
tur. Illius  enim  contacta  sæpe  inflammantur  et  membrana  mu- 
cosa  intestinalis  et  ipsa  cutis  ano  proxima.  Hùc  spectat  observatio 

prof.  Orfila.  Æger  febri  biliosâ  gra\i,  cum  ulfieratione , interfectus 
fucrat.  Magnani  qiiantitalem  materiæ  resinosæ  bilis  eonlinebal. 
Hæc  materia  evidenter  depravata  erat.  Saporem  enim  peraniarum 
habebat  ; si  molecula  labris  admoveretur , continuô  vesioulæ, 
immanî  dolore  stipatæ,  exofiebantur.  Bilis  tanta  acrimoniâ  pol- 
lens ulcerationes  intestinales  generare  indubitanter  posset. 

Qui  multa  cadavera  secuerunt  animadvertere  potuerunt  bilem 
modo  atram , modo  viridem , modo  flavam , modo  décolorera  , 
modo  tenuem,  modo  spissam,  siruposam^  piceam  etc.,  esse, 
Sæpissimè  in  illâ  calciili  formantur. 

5. ®  Lac  quoque  ipsum  depravationibus  etiam  gra\issimis  im- 
mune non  est.  Mulier,  post  iræ  violentissimum  impetum,  infanti 
mammas  admovet  : mox  ille  moritur  haud  aliter  ac  si  pro  lacté 
atrum  venenum  hausisset. 

6. ®  Mucus  varias  depravationes  offerre  potest.  In  morbo  mu- 
coso  ( feb.  mucosa  ) redundarc  videtur.  In  phlegmasiis  membra- 
narum  mucosarum  insignissimas  præbet  alterationes  inter  quas 
adnumerandæ  sunt  quæ  in  formatione  pseudo  - membranarum 
observantur. 

. Omnia  de  visciditate  humorum  scripta  profecto  pro  veris  acci- 
piendanon  sunt,  attamen  nemo  dubitare potest  quin  muci  visco-' 
sitas  niinia  aliquando  fiat.  Ex  hâc  depravatione,  mucumbronchia- 
lem  affîciente , sæpiùs  oriuntur  sjmptomata  quæ  secundùm  prof. 
Laennec  medicamentis  incisivis  solvuntur.  Hæc  symptomata  quæ 
ipse  observavi  genus  maximè  notandum  asthmatis  constituunt, 
pendent  que  à nimiâ  rauci  bronchici  tenacitate  quæ  emphyse- 
matis  pulmonum  causa  facta  est.  In  blennorragiâ  syphiliticâ  , 
pace  medicorum  physiologicorum  dicam , mucus  qualitates  viru- 
lentas  exhibet. 

7. "  Serositas  depravationes  varias  ipsa  patitur  : quæ  eveniunt 
in  phlegmasiis  serosis  satis  notæ  sunt  ut  in  illis  immorari  mihi 
necesse  non  sit.  In  ictericis  serositas  bilem  continere  videtur. 

8. ®  Salivæ  depravationes  raræ  non  apparent,  virulenta  et  con- 

tagiosa  fit  in  rabie.  Abundantissima  Huit  in  variolis.  Odorem 
fætidissimum  spargit  apud  illos  quibus  mercurius  administratur. 
Odorem  similem  effundebat  in  mulieribus  hislericis  quas  obser- 
Tavit  Sydenhamius  (litt.  ad.  Rob.  Cole  ).  Professer  Landré-Reau- 
vais  histericam  vidit  mulierem,  quæ  ex  aliquotannis , ferè  quoti- 
diè,  per  accessus,  plures  salivæ  libras  expuebat.  Sydenhamius  nec 
non  medici  qui  epidemiam  urbis  Breslaw  descripserunt  saliva- 
tiones  criticas,  in  febribus  essentialibus  observârunt. 

Nihil  hic  addam  de  aliorum  liquidorum  secretorum  depravatio- 
nibus.  Scopo  quem  attingere  volui  quæ  jam  enarratæ  sunt  sufR- 
cientes  mihi  videntur. 

Facta  quæ  in  hâc  sectione  relata  sunt  demonstrant  depravatîo- 
nes  liquidornm  in  morbis  , pro  meris  hypothesibus  non  esse  ha- 
bendas.  Depravationes  autem  liquidorum  compositioni  inservien- 
tium  inter  et  liquidorum  secrétorum  insignis  hæc  perstat 
discrepantia  : scilicet,  quod  illæ  principia  morbifica  corpori 
afferunt,  hæ  contra,  crisium  instrumenta,  principia  noxia  in 
corpus  vivons  introducta  éliminant. 

Nec  mirari  debemus  per  varias  vias  secretorias  principia  mor- 
bifera  evacuari , quoniam , in  statu  sano  , materias  quæ  sine  pe- 
riculo  torrentem  circulatorium  permeare  non  possent,  crisi , üt 
itadicam,  physiologicâ,ipsæemittunt.  Ipsa  tamen  liquida  sécréta 
nociva  fieri  possunt , ubi,  qualibet  de  causa,  in  œconomiam  re- 
gredi  coguntur. 

Ex  his  omnibus  quæ  proposita sunt,  luce  meridianâ  clarius  fit, 
liquida  corporis  viventis  obnoxia  esse  evidentibus  depravationi- 
bus  quæ  sensibusaut  chemicis  experimentis  deprehendi  possunt. 
Attamen  multùm  abest  quin  doctrina  et,  ut  ita  dicam,  anatomia 
pathologica  humorum  perfeclionem  attigerit.  Novas  observatio- 
nes  indefessosque  labores  requirit  hæc  pars  maxima  medicinæ. 
Hoc'genus  obsérvalîonis,  hucùsque  rudeet  quasi  incultum , mul- 
tis  diffîculîatîbus^i^ipeditem , altamen  non  ideo  relinquendum. 
Etciilm  Ifesicynnm  liquidorum  notitia  non  minoris  quam  solido- 

rum  pretii  est,  siquidem,  in  genere,  cum  medicis  pristinæ  æta- 
tis  dicere  possumus,  eum  non  posse  scire,  quomodo  morbos 
curare  conveniat,  qui,  undè  hi  sint,  ignoret.  Maximo  cum  stu- 
dio igitur  dilucidandæ  pathologiæ  humorum  incumbamus. 
Accedunt  aütem  systematicorum  ærauli , qui  omnes  bas  investi- 
gationes  vanas  et  supervacuas  proclamant,  risuque  et  ineptis  ca- 
villationibus  excipiunt.  Verusmedicus  de  talibus  dictiteriis  parùm 
curât,  nec  ideo  minus  persequitur,  inter  tædia  et  labores  in- 
vestigationes  quæ  ad  hominum  salutem  et  vitam  propiùs  spec- 
tant. 

Ut  optimè  verô  humorum  alterationes  deprehendantur , simùl 
et  sensus  et  expérimenta  chemica  adhibenda  sunt.  Sic,  junctis 
viribus,  hæc  intellectus  nostri  pretiosa  instrumenta,  aliquando 
forsàn  palhologiam  humorum  provehent  ad  hanc  optatissimam 
perfectionem]quâ  fulget  pathologia  organorum , ex  què  anatomia 
pathologica  nec  non  ars  diagnostica  tantos  et  tàm  felices  habuere 
progressus. 

Quidquid  id  est  jam  nunc,  è præmissis , mihi  demonstrata  vi- 
detur  hæc  conclusio  : 

Dantur  in  morbis , évidentes  liquidorum  corporis  viventis  déprava^ 
tiones  , et  quæ  sensibus  aut  chemicis  experimentis  deprehendi  queunt. 


QUÆSTIONIS  PARS  SECUNDA. 

Nlmquid  inter  depkavationes  liquidorum  corporis  viventis  aliquæ 

PRO  PRIMIGENIIS  HABENDÆ  ? 

Plerosque  morbos,  materiâ  quâdam  morbificâ,  in  sanguine 
natâ  vel  intromissâ,  gigni  medici  diù  existimaverunt.  Veteres, 
Galenusque  inter  primos  , eosdem  aliquando  fieri  effectus  agnos- 
cebant,  et  à lellialis  veneni  potione  et  a corruptione  quæ  à corpore 

orluni  habeat  (i).  Sydenhaniius  eandem  sentcntiam  amplexus 
est.  Morgagnius,  à pravâ  ipsâ  humorum  dispositlone,  internum 
aliquandô  venenum  generari  fatetur.  Perforationes  spontaneæ 
venlriculi,  remollitiones  spontaneæ  cordis,  hepatis,  splenis,  qua- 
rum obsorvationes  memorandas  excerpsit  PŸ  Récamier,  cachexiæ 
cancrosæ  , herpeticæ,  etc.  , à primigeniâ  liquidorum  depravatione 
originem  ducere  mihi  videntur  (2). 

In  morbis  à quibusdam  venenis  inductis,  v.  g.  à strichninâ  et 
acido  hydro-cyanico , dubium  non  est  quin  liquida  vim  atrooem 
veneni,  prima  recipiant.  Itaquein  intoxicatione  ab  acido  prussico 
sanguis  gravem  amygdalis  amaræ  odorem  spargit.  In  omnibus  fe- 
bribus  essentialibus  à depravatione  primigeniâ  sanguinis  s5^mpto- 
mata  principium  ducere  videntur.  Quæ  sententia  nonnullis  expe- 
rimentis  physiologicis  plané  consentanea  est.  Baglivius  febrem 
pluribus  animalibus  inoculavit , injectis  in  venis  illorum  sttbstan- 
tiis  irritantibus , aromaticis,  spirituosis,  per-acidis,  etc.  Doct. 
Gaspard  , Magendie,  Gendrin  expérimenta  recentiora  sententiæ 
nostræ  argumenta  probantissima  suppeditant.  Ex  his  auctoribus  , 
si  in  animalium  venas  injeceris  vel  pus  pravi  aut  boni  moris,  vel 
putridas  materias  et  imprimis  , secundùm  D.  Magendie , aquam 
piscium  putridam  J mox  animalia  observabis  afiici  variis  symptoma- 
libus  maximam  præbentibus  analogiam  cum  febrium  miasmati-- 
carum  symptomatibus.  Sic  apparent  convulsiones  , tetanici  insul- 
tus,  gravissima  febris^  vomilus  et  dejectiones  materiarum  atra- 
rum , fætidissimarum  aliquandô  purulentarum  , urina  crassa, 
sedimentosa  , malè  olens  et  quasi  putrida,  petechiæ,  etc.;  mox 
prostala  jacent  animalia , mcdioque  in  statu  adynamico  dicto, 
serius  ociusve  morte  corripiuntur.  Sectis  cadaveribus  , chemicæ 


(1)  Fid.  Galen.  , de  Locis  affectis. 

(2)  Supra  jam  dixinius  prof’.  Laennec  , c.xistimare  sanguinis  coagulalionem 
fieri  spontanée  modo. 

sanguinis  alterationis  omnia  signa  observantur  ; hoc  liquidum 
fluidum  est,  perque  vasorum  parietes  transudavit  in  varia  texta  , 
pra6sertimque  in  ventriculuni  et  intestina.  Hæ  variæ  evacuationes 
verè  criticæ  aliquando  fuerunt.  Etenim  bis  efFectis , ad  sanitateni 
plurima  aniinalia  redierunt.  Sin  autem  nulla  evacuatio  facta  sit , 
mors  supervenit,  et  in  cadaveribus  , cranii,  thoracis,  abdoniinis 
phlegraasiæ;  aliquando  abscessus  in  telâ  cellulosâ,  deprehendun- 
tur.  Haud  ridiculè  existiinari  potest  bas  produci  inflammationes 
à contacta  sanguinis  quem  noxia  infestavit  materia , criticâ  ab 
cvacuatione  non  exterminata. 

Verum  autem  inter  illas , ut  ita  dicam , artificiales  febres , va- 
riasque  pestilentiales  febres  miasmatum  absorptione  evidentis- 
simè  generatas,  maxima  indubitataque  exstat  analogia.  In  bis  quo- 
que , perniciosâ  materiâ  sanguis  inficitur , et  ab  bac  lesione  prb 
migeniâ , omnia  pbenomena  , omnes  inflammationes  in  organis 
deprebensæ  , maximè  pendent.  In  bis  quoque  sæpiùs  natura  , 
omnibus  viribus,  élaborât  ut  miasmate  detestato  sanguinem  libe- 
ret  ; indèque  variæ  crises.  Etenim  bis  in  intoxicationibus  massæ 
sanguinis,  tota  œconomia  veneni  expulsionem  , et,  si  dicerc  pos- 
sum , vomitum  meditari  videtur.  Sic , bis  quoque  in  casibus  gra- 
vissimis,  vis  medicatrix  naturæ  quæ,  ut  Sydenbamii  verbis  utar, 
noctes  atque  dies,  nostris  rebus  invigilat,  consulitque,  vis  medi* 
calrix,  inquam,  omni  ope  atque  opéra  enitur,  ut  fiant  crises 
quæ  tantæ  labis  principium  expulsent  ; sic  demùm  et  febris , et 
crises  naturæ  suinma  molimina  attestantur,  sicut  et  vomitus,  in 
invenenatione  propriè  dictâ,  ventriculi  conatus,  ad  expulsionem 
veneni,  prænuntiat. 

Ex  bis  quæ  dicta  sunt  patet,  in  febribus  miasmaticis , depra- 
vationes  liquidorum  pro  primigeniis  babendas.  Sed  hæ  ipsæ  pes- 
tes à febribus  ataxicis  vel  adynamicis  essentialibus  eo  solùm  dis- 
crepant  quôd  intensioribus  stipantur  symptonratibiis  ; in  bis  igi- 
tur  quoque  febribus  pbænomenorum  causam  , à sanguinis  pri- 

inigeuiâ  depravalione  pendere  indicat  anaîogia.  Quod  etiain  val- 
(iè  demonstrat  doctoris  Gendrin  præcitata  observatio.  Experlus 
estenim,  sanguine  hominis,  putriddfebre  laboranlis  , inanimalis 
venas  perfuso , similem  genitam  fuisse  febrem.  Mullæ  alioquin 
febres , putridæ,  vel  adynamicæ  dictæ,  pravis  alimentis  ingeslis 
sæpè  nascuntur.  Illæ  quoque  variis  à crisibus  exitum  habent  : 
quin  imo , cum  prof.  Laennec  dicere  possumus , omnes  inter 
morbos,  febres  essentiales,  cum  crisi^  sæpiùs  judicataSj  in  illis- 
que  curandis  aut  nulJa , aut  ferè  nulla  esse  artis  auxilia.  Has  fe- 
bres gastro-enteritide  produci  quidam  hodierni  medici  volunt. 
Expérimenta  præcedentia  banc  phlegmasiam  consecutivam  esse, 
plerisque  saltem  in  casibus , demonslrant.  Aliundè,  mera  et  sim- 
plex gastro-enteritis  tôt  et  adeo  gra\ia  symptomata  gignere  non 
valeret.  Prætereà , in  febribus  intermittentibus  perniciosis,  quo- 
modo  symptomata,  ex  ista  opinione,  explicari  possent.?  Eteuim 
ex  bis  unum  aut  alterum  fieri  necesse  est  : aut  violentissima  est 
gastro-enteritis  ; tuncque  symptomatum  intermittentia  intelligi 
non  potest  ; aut  gastro-enteritis  perlevis  est  ; at  tune , qui  fit 
ut  symptomata  adeo  gravia  sint , ut  ægrotantes  primo , secundo 
aut  tertio  accessu  sæviente  , è medio  tollantur  ? Huic  dilemmati 
nullum  responsum  firmum  et  validum  concipio.  Sed  curationem 
si  consulere  voluerimus  quantum  à veritate  distet  nova  febrium 
doctrina  evedentiùs  etiam  constabit. 

Si  dubitari  non  potest  quin  febres  de  quibus  modo  egimus  , 
ab  alteratione  primigeniâ  liquidorum  et  præcipuè  sanguinis  or- 
tum  habeant^  hæc  opinio , à fortiori,  circà  febres  exanthematî- 
cas , admittenda  est.  Etenim  in  variolis,  morbillis  et  scarlatinâ  , 
eruptionem  quæ  pro  verâ  crisi  habenda  est , febris  antecedit.  In 
hoc  casu  equidem  à phlegmasiâ  nondùrn  natâ  febris  pendere  non 
poterat.  Hæc  eruptio  quam  criticam  dicimus  nisi  aptè  fiat , gra- 
vissima  apparent  symptomata  quorum  causa  ponenda  est  in  per- 
turbatione  quam  virus  variolicum,  instar  pestiferi  veneni  omni- 


bus  organis  afFert;  quæ  phenomena  exinsperato  et  miro  modo 
evanescerent , ut  experientiâ  comprobatum  est,  si,'superveniente 
cutis  exhantemate,  virus  per  banc  viam  expulsari  posset  (i). 

Ex  considerationibus  et  factis  præcedentibus  consequitur  febres 
essentiales  in  affectu  generali  liquidorum  et  solidorum  consis- 
tere  ; depravationes  autem  liquidorum  pro  primigeniis  , solido- 
rum contra  læsiones  pro  secundariis  habendas.  Quapropter  haud 
absurdè  infert  Ettmyllerus  partes  fluidas  aut  contentas  primarium 
morborum  subjectum , et  solidas  sea  continentes  nonnisi  secundarium 
constituere.  Confiterique  necesse  est  absolutè  consideratos  humores 
suos  pati  mânes  morbosque.  Qiiamvis  si  ad  miituam  liquidorum 
et  solidorum  communionem  respiciamus , non  rarb  hic  fit  observa- 
bilis  circulus  ^ dum  ex  confluxione  , conspiratione  unâ  et  sympa- 
thiâ  omnium  hippocratica,  unius  partis  vitium  ajfricatur  alteri  ^ 
humores  labem  partibus  solidis  et  solidcz  vicissim  istis  communi- 
cant, et  hinc  nota  lœsio  illud  prias  erratum  plurimum  adauget. 

( Thés.,  t.  4>  Path.  génér.  ) 

Hæc  opinio  , confltendum  est,  medicinam  multô  difficiliorem 
facit  quàm  doctrina  physiologica.  Sed  quid  agam?  Unâ  aut  altéra 
die,  morborum  scientia  non  discitur  : ut  clarissima  sic  etiam  est 
difficilliina  omnium  scientiarum  humanarum.  Quod  optimè  cen- 
suerat  divus  Hippocrates  cùm  dixit  : ars  longa , vita  brevis.  Hanc 
sapientissimam  sapientissiini  viri  sententiam  hi  soli  repudiave- 
runt  qui  sistemata  veritati  prætulerunt,  quorumque  ardens  inge- 
nium  , lento  et  quasi  claudo  pede  procedentem  observationem 
sequi  noluit.  Systemata  autem  delet  dies , observationis  judicia 


(i)  Hùc  rectè  spécial  præclarapræclari  Sydenhamii  sententia  : nalura  sibi 
permissa  negotium  suum , suo  tempore  exsequitur  maleriamque , debito 
ordine,  secernit  et  expellit  ut  nostra  ope , nostris  artificiis  atque  auxiliis  non 
indigeat,  ; suis  viribus  optimè  instructa  , suis  opibus  locuples,  suo  denique 
ingenio  salis  edocta. 

confirmât.  Porro  observationi  plané  consentaneani  banc  existimo 
conclusionem  : 

Inter  depravaiiones  liquidorum  corporis  viventis  altquœ  pro  pri- 
migeniis  habendœ. 


\ 


FINIS. 


